עוזי נבון ומכרים

עוזי נבון ומכרים היא להקת פאנק (Funk) ישראלית. חברי הלהקה בעלי זהות בדיונית, ובאופן כללי התנהלותה הומוריסטית. שיריה בסגנון נוסטלגי המדמה את שנות ה-70 של המאה ה-20, ובהופעותיהם חברי הלהקה לבושים בתלבושות תקופתיות.

הלהקה פועלת משנת 2009. את שיריה הראשונים ליוותה בקליפים הומוריסטיים שצולמו כתשדירי שירות משנות ה-70, כולל לחברת התרופות הבדיונית "זך תרופות". כמו כן צילם סולן הלהקה, "עוזי נבון", פרסומת לבירה שפירא לצד ניב מג'ר.

אלבום הבכורה של הלהקה, "עוזי נבון ומכרים", יצא בשנת 2010. עשר שנים אחרי, יצא אלבומה השני, "בזמנו", ומתוכו הסינגל "נסיכה" נכלל ברשימת ההשמעה היומית של גלגלצ.

סולן הלהקה יונתן לוין ("עוזי נבון") גם חבר בהרכב "GESHEM" תחת שם בדוי נוסף – "שוזין".

חברים 
כל שמות חברי הלהקה הם למעשה שמות במה בדויים. כמה פרטים ביוגרפיים מומצאים גובשו לחלק מהחברים.
 עוזי נבון (שמו האמיתי יונתן לוין) – סולן
 סמואל אלבין – מתופף
 איתן וקס – פנדר רודס וקלידים
 אוריה מוש – כלי הקשה
 ציון צנעני – גיטרה
 מרטין פייר – גיטרה בס
 ליליאן גדסי ואנט פינקלשטיין – זמרות ליווי, דמות של יוצאות להקת חיל התותחנים
 זאביק אבן חן – דמות של מנהל הלהקה, שמציג אותה על הבמה בהופעות

חברים לשעבר:
 נתן חיימון – חצוצרה
 לאון מקליין – חצוצרה
 ג'ורג'י סומבול – חצוצרה
 מיכאל אברם – חצוצרה
 יונה פיצרנדולף – חצוצרה
 ג'קסון פרס – חצוצרה
 גיורא צפחת – חצוצרה
 מכס דב נורדהיימר (מכס דב נורדהיימר מוחמד אור שמש) – סקסופון
 זלמן הירש – סקסופון
 פסח חנוכה/"קאובוי ג'אז" – סקסופון
 עקיבא שוורץ – סקסופון טנור
 צבי באר – טרומבון
 יעקב שלונסקי – טרומבון
 אהר'לה וולף – טרומבון
 מני לכיש – טרומבון
 יוסי כץ/"דבש בומביי" – קלידים
 נורית טופז – זמרת ליווי, דמות של "דוגמנית ירחונים"
 אינגריד וובסט – זמרת ליווי, דמות של זמרת אופרה גרמנייה שהגיעה לארץ כמתנדבת בקיבוץ
 נעמי (נונו) – זמרת ליווי

אלבומים 
 עוזי נבון ומכרים (2010) – בהוצאת אנובה מיוזיק
 בזמנו (2020) – בהוצאת נענע דיסק
 לכל החיים (2022) - בהוצאת קמע - קבוצת מוזיקה עצמאית

סינגלים 
 לא אוותר על עצמי (2009)
 היא לא שם (2009) – קאבר לשיר "She's Not There" של הזומביס
 עוד קצת (2010)
 עד מתי (2019)
 נסיכה (2020)

קישורים חיצוניים

הערות שוליים 

להקות פאנק (Funk) ישראליות